આર્થિક રીતે સુખી પરિવારના યુવાનોને સામાન્ય રીતે મહેણું મારવામાં આવતું હોય છે કે તારે ક્યાં ચિંતા છે, તારે તો તારાં મા-બાપ છે જને. જો કે આજના યુવાનો સમાજનો તે ભ્રમ ભાંગવા અને પોતે આત્મનિર્ભર થવા માટે સ્વખર્ચે ધંધાની શરૂઆત કરતા હોય છે. જો કે આ યુવાનોને પોતાની આ યાત્રા દરમિયાન ઘણું શીખવા પણ મળે છે સાથે સાથે ઘણું સહન પણ કરવું પડતું હોય છે. જે યુવાને ક્યારેય પોતાની જાતે પાણીનો ગ્લાસ પણ ન ઉપાડ્યો હોય તેને ગ્રાહકોના ઈશારે નાચવું પડતું હોય છે. ગ્રાહકોનાં કડવાં વાક્યો સાંભળવા છતાં હસતાં મોઢે ખડેપગે રહેવું પડતું હોય છે.